Прафесійная спроба — гэта іспыт, які мадэлюе элементы канкрэтнага віду прафесійнай дзейнасці, мае завершаны выгляд і садзейнічае свядомаму выбару будучай спецыяльнасці. Пры апрабацыі гэтай тэхналогіі навучэнцы атрымліваюць звесткі аб элементах дзейнасці розных спецыялістаў, што дазваляе бліжэй пазнаёміцца з прафесіяй. Пры гэтым школьнікі на ўласным вопыце даведваюцца аб сваіх якасцях і здольнасцях, а галоўнае, могуць суаднесці свой прыродны і назапашаны патэнцыял з патрабаваннямі канкрэтнай практычнай дзейнасці ў розных сферах. Набыты сацыяльны вопыт дапаможа ім вызначыцца з тымі напрамкамі, дзе навучэнцы змогуць быць найбольш паспяховымі і канкурэнтаздольнымі.